Feestelike liggiefees - Mogol Pos
Feestelike liggiefees
December 18, 2018 December 12, 2018 - by Admin - Leave a Comment
LEPHALALE — Die "Christmas Light Extravaganza" is van 6 – 8 Januarie by die New Hope Centre (langs Laeveld Busdiens) in Onverwacht gehou.
Die aande was ingekleur met 'n ligtonnel, kersversierings, Vader Kersfees, kosstalletjies, musiek en kersliedere by kerslig.
Die doel van die liggiefees is om fondse vir die New Hope-sentrum in te samel sodat terminaal siek mense tuis versorg kan word asook om minderbevoorregtes by te staan.
Die New Hope-sentrum is 'n geregistreerde nie-winsgewende organisasie, gestig in 1999, met die missie om die lewenskwaliteit van siek en minderbevoorregte mense, weduwees, weeskinders en ou mense te verbeter.
Hulle poog om 'n daadwerklike verskil te maak in die lewens van ongeveer 20 hulpbehoewende ou mense en hulle bied ook 'n tuisversorgingsdiens aan.
Indien jy enige van bogenoemde dienste benodig en/of 'n hart het vir mense in nood, skakel gerus in by die New Hope Centre en kontak hulle by die volgende nommers: 014 763 4501/074 612 4199/063 727 5430/082 447 5198/071 133 8981 of 079 711 2477.
Raak betrokke by 'n gemeenskapsprojek of stel jouself beskikbaar as 'n deeltydse vrywilliger. Skenk kos of klere, inisieer 'n fondsinsamelingsprojek in samewerking met die New Hope-sentrum, bied jou hulp aan as mentor of vaardigheidsaanbieder en/of berader vir veral jeugdiges.